**Inglise keel**

**6. klass**

**3 ainetundi nädalas**

**Kuulamisel õpilane**

1. saab aru õpitud sõnavara ulatuses tekstidest, lauludest, samuti passiivset sõnavara sisaldavatest tekstidest;
2. mõistab konteksti abil neis esinevaid üksikuid tundmatuid sõnu;
3. oskab eristada kuulatavast tekstist vajalikku informatsiooni;
4. eristab selgelt kuni kolme vestluses osaleva inimese kõnet.

**Kõnelemisel suudab**

1. vestelda ja vastata küsimustele õpitud temaatika piires;
2. õpitud sõnavara piires rääkida igapäevastest tegevustest ja harrastustest;
3. võrrelda oma perekonda sõbra perekonnaga, oma koolielu teiste omaga;
4. küsitleda oma kaaslast ja saadud infot edasi anda;
5. väljendada ja põhjendada oma arvamust;
6. nõustuda ja mitte nõus olla;
7. kasutada õpitud fraase õige intonatsiooniga;
8. kirjeldada pilte;
9. hääldada kõiki võõrhäälikuid korrektselt.

**Lugemisel**

1. oskab leida tekstist olulist;
2. saab aru kuni 2% tundmatuid sõnu sisaldavatest lühitekstidest, kasutades piltide, konteksti või sõnaraamatu abi;
3. on tuttav erinevate lugemisstrateegiatega.

**Kirjutamisel oskab**

1. täita aadressi ja isiklikke andmeid nõudvat ankeeti;
2. eeskuju järgi kirjutada küllakutset, õnnitlus- ja tänukaarti;
3. kirjutada sõbrale kirja ja elektronkirja, kasutades õpitud keelendeid;
4. lõpetada lauseid ja fraase;
5. kirjutada lühijutukesi;
6. kirjutada õpitud teksti põhjal etteütlust ja seda parandada.

Keeleoskuse hea tase 6. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Inglise keel | A2.2 | A2.2 | A2.2 | A2.2 |

Osaoskuste õpitulemused esitatakse punktis 4.

**Õppesisu:**

**Kõnearendus-, lugemis-, kuulamis- ja kirjutamisteemad:**

1. Kordamine – isiklikud esemed, kehaosad, mööbel ja kodumasinad, kellaajad, riided.
2. Ajaloolised isikud, esitlus kuulsuse kohta, välimuse ja iseloomu kirejldamine, minevikust jutustamine, müüdid ja legendid, filmisoovitused, oma nädalavahetuse kirjeldamine, biograafiad.
3. Festivalid, pidustused, tunnete kirjeldamine, arvamuse küsimine, minevikusündmuste kirjeldamine, loo jutustamine.
4. Majapidamistööd, vaba aja tegevused, sport, reeglid, küllakutsete tegemine ja nendest loobumine, keelud-käsud, info küsimine.
5. Vaheajad ja puhkusetegevused, erinevad turismiobjektid ja nende kirjeldamine, puhkuseplaanid, tulevikuplaanid, ennustused.
6. Omadussõnad, kogemuste kirjeldamine, piinlikud situatsioonid, loo jutustamine, halbade uudiste edastamine, küsitluse tegemine.

**Keeleteadmised:**

1. Nimisõnad - mitmus, erandlik mitmus.
2. Artikkel: umbmäärane ja määrav artikkel, artikli puudumine.
3. Omadussõna - omadussõnade võrdlemine, erandlikud võrdlusastmed.
4. Arvsõnad ja mõõtühikud - kaal, kaugus.
5. Asesõna - isikulised asesõnad, umbmäärased asesõnad *some, any, no* ja nende liitvormid.
6. Tegusõna – modaaltegusõnad *may, have to, don’t have to, must/mustn’t, can, could, might, should/shouldn’t*; enamkasutatavad reeglipärased ja ebareeglipärased tegusõnad.
7. Tegusõna vormistik: lihtolevik (Present Simple), kestev olevik (Present Continuous), lihtminevik (Past Simple), kestev lihtminevik (Past Continuous) ja täisminevik (Present Perfect), lihttulevik (Future Simple).
8. Määrsõna - sagedusmäärsõnad *ever, again*, järjestavad määrsõnad (*first, finally*), ebareeglipärased määrsõnad (*fast*).
9. Sidesõna - *that, when, while.*
10. Eessõna - enamkasutatavad eessõnad, eessõnalised väljendid *depend on, at the top/bottom.*
11. Lauseõpetus - siduvad laused (*relative clauses: animals which/that are free; people who ..*.).
12. Sõnatuletus - nimisõna tuletusliited - *er* ja – *or.*
13. Õigekiri - nimisõna mitmuse lõpud, omadussõnade võrdlusastmed, verbi vormid.
14. Tingimuslaused 0, 1, 2.

Õppetegevused

II kooliastmes julgustab õpetaja õpilast võõrkeeles suhtlema, suurendades suulise suhtluse kõrval järk-järgult kirjalike tööde mahtu.

Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine. Jätkub põhisõnavara kiire laiendamine, õpilasi juhitakse iseseisvalt lugema. Oluline on arendada teksti mõistmise oskust. Suulist suhtlemisoskust arendatakse erineva sisuga rühmatöödega, sh mängude ja rollimängudega. Kirjutamisel on oluline tekstiloomeoskuse arendamine. Teemasid käsitledes pööratakse erinevate osaoskuste kaudu tähelepanu teiste kultuuride tundmaõppimisele ning kõrvutamisele oma kultuuriga. Õpilasi harjutatakse kasutama sõnaraamatuid. Osaoskuste arendamiseks sobivad näiteks:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) ülesande täitmine kuuldu ja loetu põhjal (nt tabeli täitmine, joonise täiendamine);

4) eri liiki etteütlused;

5) mudelkirjutamine (nt sõnumid, postkaardid, lühikesed kirjad);

6) järjestusülesanded (nt sõnad lauseteks, laused/lõigud tekstiks);

7) eakohased projektitööd;

8) lühiettekanded (nt projektitööde kokkuvõtted, huvialade tutvustamine);

9) rollimängud;

10) õppesõnastike kasutamine.

**Õppematerjal**

Spark 2 Student’s Book. V.Evans, J. Dooley, Express Publishing 2010.

Spark 2 Workbook. V.Evans, J. Dooley, Express Publishing 2010.

Spark 2 Class CDs. V. Evans, J. Dooley, Express Publishing 2010.

Spark 2 Grammar Book. V. Evans, J. Dooley, Express Publishing 2010.

Õpetajali on võimalus valida lisaõppematerjale lähtudes vajadusest ja seatud eesmärkidest (videomaterjal, erinevate kirjastuste väljaantud õppematerjalid, kirjandus, internet).

Hindamine

II kooliastmes hinnatakse kõiki osaoskusi kas eraldi või lõimitult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta.